[image: image1.jpg]


     
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 30.septembrī    
      






Nr.9

19.1.p.
Par zemesgabala dārzkopības sabiedrībā „Ziediņi” Nr.137 (Jāņupē) atsavināšanu, pirkuma maksas apstiprināšanu un pirkuma līguma noslēgšanu ar zemes nomnieku
Tiek dots vārds: Andrim Bergam

Olaines novada pašvaldībā 2026.gada 26.augustā saņemts D M, personas kods_, deklarētā dzīvesvieta:_, iesniegums (reģ. Nr. ONP/1.1./26/5843-SD) ar ierosinājumu zemesgabala dārzkopības sabiedrībā  „Ziediņi” Nr.137, Jāņupē, Olaines pagastā, Olaines novadā, kadastra apzīmējums 80800200798, 0.0803 ha platībā, atsavināšanu par euro, pamatojoties uz Publiskas personas mantas atsavināšanas likuma 4.panta ceturtās daļas 8.punktu – „persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums”. Lauku apvidus zemes nomas līgums Nr.186 noslēgts 2008.gada 17.septembrī starp D M un pašvaldību.

Izvērtējot saņemto iesniegumu, pašvaldības rīcībā esošo informāciju un ar lietu saistītos apstākļus, konstatēts: 

Ar Olaines pagasta Tautas Deputātu Padomes 1992.gada 10.aprīļa 20.sasaukuma 10.ārkārtējās sesijas lēmumu D M piešķirts zemesgabals dārzkopības sabiedrībā                       „Ziediņi” Nr.137, Olaines pagastā, pastāvīgā lietošanā ar tiesību pāreju citām personām.

Ar Olaines pagasta padomes 2008.gada 17.septembra sēdes lēmumu izbeigtas D M zemes pastāvīgās lietošanas tiesības uz zemesgabalu dārzkopības sabiedrībā „Ziediņi” Nr.137, Jāņupē, Olaines pagastā, Olaines novadā, un zemesgabals iznomāts D M, noslēdzot Lauku apvidus zemes līgumu LAZNL Nr.186. 2018.gada 17.septembrī noslēgta vienošanās pie Lauku apvidus zemes līguma LAZNL Nr.186 (spēkā līdz 16.09.2028.)

Rīgas rajona tiesas Olaines pagasta zemesgrāmatas nodalījumā Nr. 100000959374, kadastra numurs: 80800200798, nosaukums: Ziediņi Nr.137, adrese/atrašanās vieta: Jāņupe, Olaines pag., Olaines nov., ierakstīts nekustamais īpašums – zemes vienība ar kadastra apzīmējumu 80800200798, 0.0803 ha platībā. Īpašnieks: Olaines novada pašvaldība, reģistrācijas numurs 90000024332.  Žurnāls Nr. 300008658821, lēmums 14.09.2026.

Zemesgabala fiskālā kadastrālā vērtība sastāda EUR  2 289.00 un universālā kadastrālā vērtība sastāda EUR 2 570.00. 

Nekustamā īpašuma nodokļa un nomas maksas parāda nav.

Ar Olaines novada pašvaldības domes 2022.gada 27.aprīļa saistošajiem noteikumiem                Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” zemesgabalam noteikta plānotā (atļautā) izmantošana - Savrupmāju apbūves teritorijas (DzS1), kas ir funkcionālā zona dārzkopības sabiedrību teritorijās, kur galvenā izmantošana ir savrupmāju un vasarnīcu apbūve. Saskaņā ar 2006.gada 20.jūnija Ministru kabineta noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” nekustamā īpašuma lietošanas mērķis noteikts, kods 0601 – „Individuālo dzīvojamo māju apbūve”.

SIA “Interbaltija”, reģistrācijas Nr.40003518352 (kompetences sertifikāts Nr.11) 2026.gada 29.aprīlī sagatavoja Atzinumu par nekustamā īpašuma, kas atrodas                                                 d/s “Ziediņi” Nr.137, Jāņupē, Olaines novadā, Olaines pagastā, LV-2127, patieso vērtību. Nekustamā īpašuma 2026.gada 17.aprīlī visvairāk iespējamā tirgus vērtība zemesgabala atsavināšanai zemes nomniekam ir  EUR 4580.00  (četri tūkstoši pieci simti astoņdesmit euro  00 centi). 

Zemesgabala nomnieks ir iepazinies ar SIA “Interbaltija” nekustamā īpašuma novērtējumu un lūdz atsavināt zemesgabalu dārzkopības sabiedrībā “Ziediņi” Nr.137, Jāņupē, Olaines pagastā, Olaines novadā, ar kadastra apzīmējumu 80800200798, 0.0803 ha platībā (Publiskas personas mantas atsavināšanas likuma 8.panta otrā un trešā daļa) un apņemas pirkuma maksu veikt uzreiz pēc domes lēmuma pieņemšanas divu mēnešu laikā.


Saskaņā ar likuma:

Publiskas personas mantas atsavināšanas likuma:

1.panta:

 6.punktu, nosacītā cena – nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem;


7.punktu, pārdošana par brīvu cenu – mantas pārdošana par atsavinātāja noteiktu cenu, kas nav zemāka par nosacīto cenu;


3.panta pirmās daļas 2.punktu, Publiskas personas nekustamo un kustamo mantu var atsavināt, pārdodot par brīvu cenu;


4.panta:

 pirmo daļu, Valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai;

ceturtās daļas 8.punktu, persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums;


5.panta pirmo daļu, atļauju atsavināt valsts nekustamo īpašumu dod Ministru kabinets, bet atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija; 


8.panta:


otro daļu, atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā;


trešo daļu, nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu.


 37.panta:

 pirmās daļas  4.punktu, pārdot valsts vai pašvaldības mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants);

septīto daļu,  ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu;

41.panta pirmo daļu, nekustamā īpašuma pirkuma vai maiņas līgumu valsts vārdā paraksta finanšu ministrs vai viņa pilnvarota persona, atvasinātas publiskas personas vārdā – attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma vai maiņas līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

44.panta:

pirmo daļu, publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti; 

otro daļu, šā panta pirmajā daļā minētais ierobežojums piemērojams arī gadījumos, kad tiek atsavināta apbūvēta zeme;

likuma „Civillikums. TREŠĀ DAĻA. Lietu tiesības”:

 927.pantu, īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību;

1036.pantu, Īpašums dod īpašniekam vienam pašam pilnīgas varas tiesību par lietu, ciktāl šī tiesība nav pakļauta sevišķi noteiktiem aprobežojumiem.

Olaines novada pašvaldības dome secina, ka:

1) zemesgabals dārzkopības sabiedrībā “Ziediņi” Nr.137, Jāņupē, Olaines pagastā, Olaines novadā, kadastra apzīmējums 80800200798, 0.0803 ha platībā (kadastra numurs 80800200798), par kuru pašvaldība 2008.gada 17.septembrī noslēdza zemes nomas līgumu, iznomājot zemesgabalu D M, nav nepieciešams pašvaldībai un tai pakļautajām institūcijām tām noteikto funkciju izpildes nodrošināšanai;   

2) saskaņā ar Olaines novada domes 2018.gada 24.oktobra sēdes lēmuma “Par nekustamā īpašuma atsavināšanas cenas noteikšanas kārtību” 1.3., 3.1., 3.1.2. un 3.1.4.punktu apstiprināma pārdošanas cena EUR 4840.00;

3) uz nomniekam atsavināmo zemesgabalu neattiecas likuma „Par zemes privatizāciju lauku apvidos” 29.pantā noteiktie ierobežojumi.

Ievērojot iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 1.panta 6. un 7.punktu, 3.panta pirmās daļas 2.punktu, 4.panta pirmo daļu un ceturtās daļas 8.punktu, 5.panta pirmo daļu un 8.panta otro daļu, 37.panta pirmās daļas 4.punktu un septīto daļu, 41.panta pirmo daļu, 44.panta pirmo un otro daļu, likuma „Par zemes privatizāciju lauku apvidos” 29.pantu, likuma „Civillikums. TREŠĀ DAĻA. Lietu tiesības” 927.pantu un 1036.pantu, likuma „Par zemes privatizāciju lauku apvidos” 29.pantā Administratīvā procesa likuma 65.panta trešo daļu, 70.panta pirmo daļu un 79.panta pirmo daļu, Ministru kabineta 01.02.2011. noteikumiem Nr.109 „Kārtība, kādā atsavināma publiskas personas manta”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:

1. Piekrist atsavināt zemesgabalu dārzkopības sabiedrībā “Ziediņi” Nr.137, Jāņupē, Olaines pagastā, Olaines novadā, kadastra apzīmējumu 80800200798, 0.0803 ha platībā (kadastra numurs 80800200798) zemes nomniekam D M, personas kods_ (Lietuvas Republikas pilsonis) 

2. Apstiprināt lēmuma 1.punktā atsavināmā zemesgabala pārdošanas cenu EUR 4840.00 (četri tūkstoši astoņi simti četrdesmit  euro 00 centi).

3. Noteikt D M maksāšanas un pirkuma līguma noslēgšanas termiņu – līdz 2026.gada 30.novembrim (rekvizīti: Olaines novada pašvaldība, reģistrācijas Nr.90000024332,                   AS „Swedbank”, konts LV82HABA0551020841125, mērķis: par zemesgabala „Ziediņi” Nr.137, Jāņupē, atsavināšanu).

4. Uzdot Īpašuma un juridiskajai nodaļai sagatavot pirkuma līgumu, zemesgabala nodošanas aktu un nostiprinājuma lūgumu par nekustamā īpašuma - zemesgabala dārzkopības sabiedrībā “Ziediņi” Nr.137, Jāņupē, Olaines pagastā, Olaines novadā, kadastra apzīmējumu 80800200798, 0.0803 ha platībā (kadastra numurs 80800200798) atsavināšanu.

5. Pilnvarot domes priekšsēdētāju vai priekšsēdētāja pirmo vietnieci parakstīt pirkuma līgumu un nodošanas aktu ar D M. 

6. Noteikt, ja līdz 2026.gada 30.novembrim (ieskaitot) nav izpildīts lēmuma 3.punktā noteiktais pilnā apmērā, šis lēmums zaudē spēku.

7. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007, viena mēneša laikā no lēmuma spēkā stāšanās dienas.
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

